ആവേശ് ഖാനോട് യുഎഇയില് തുടരാന് ആവശ്യപ്പെട്ട് ബിസിസിഐ ഇന്ത്യന് ടീമിനൊപ്പം ചേരും ഈ ഐപിഎല്ലിന്റെ കണ്ടെത്തെലായി മാറുകയാണ് ഡല്ഹി ക്യാപിറ്റല്സിന്റെ അതിവേഗ ബോളര് ആവേശ് ഖാന്. ട്വന്റി20 ലോകകപ്പിനുള്ള ഇന്ത്യന് ടീമില് നെറ്റ് ബോളറായായി ആവേശ് ഖാന് ചേരും. ഇതിന്റെ ഭാഗമായി ഐപിഎല്ലിന് ശേഷം യുഎഇയില് തന്നെ തുടരാന് ആവേശിനോട് ബിസിസിഐ ആവശ്യപ്പെട്ടു. നിലവില് നെറ്റ് ബോളറായാണ് ടീമിനൊപ്പം ചേരുന്നതെങ്കിലും സാഹചര്യങ്ങള് മാറിയാല് ആവേശിന് ഇന്ത്യന് ടീമില് അരങ്ങേറാനുള്ള അവസരം ലഭിക്കാനും സാധ്യതയുണ്ട്.ഐപിഎല്ലില് പോയിന്റ് പട്ടികയില് ഡല്ഹി ഒന്നാം സ്ഥാനത്ത് എത്തുന്നതില് വലിയൊരു പങ്ക് വഹിച്ചത് ആവേശ് ഖാനാണ്. 15 മത്സരങ്ങളില് നിന്ന് 8.14 എക്കണോമിയില് 23 വിക്കറ്റ് ആവേശ് ഖാന് വീഴ്ത്തിയിട്ടുണ്ട്. പര്പ്പിള് ക്യാപ്പ് പട്ടികയില് രണ്ടാം സ്ഥാനത്താണ് താരം.നേരത്തെ മലയാളി താരം സഞ്ജു സാംസണിനോട് യുഎഇയില് തുടരാന് ബിസിസിഐ ആവശ്യപ്പെട്ടതായി വാര്ത്തകള് വന്നിരുന്നെങ്കിലും ബിസിസിഐ വാര്ത്ത തള്ളി. ലോകകപ്പില് ഒക്ടോബര് 24ന് പാകിസ്ഥാനെതിരേയാണ് ഇന്ത്യയുടെ ആദ്യ മത്സരം.